צבי גרונר

ברוך צבי גרונר (22 בדצמבר 1938, כ"ט בכסלו ה'תרצ"ט - 15 במרץ 2012, כ"א באדר ה'תשע"ב) היה חוקר של ספרות הגאונים וההלכה, מרצה באוניברסיטת חיפה ובמכון לנדר.

ביוגרפיה 
ב-1961 זכה בפרס מדעי היהדות ע"ש פרופ' שמחה אסף מהאוניברסיטה העברית בירושלים. ב-1965 זכה בפרס ע"ש מרים גרונולד-מוזס על עבודת הגמר שלו ומ-1975 היה דוקטור לפילוסופיה בפקולטה למדעי הרוח מהאוניברסיטה העברית בירושלים. עבודת הדוקטור שלו עסקה ברב האיי גאון ובדרכו בהלכה והיא נכתבה באוניברסיטה העברית בהדרכתו של פרופ' שרגא אברמסון. ספרו האנגלי של גרונר בנושא זה זכה להערכה בקרב החוקרים המובילים בתחום. גרונר עשה ניסיון ראשון ומרשים של רישום כל תשובותיו של רב האיי גאון. בנוסף לחיבוריו ומאמריו על תורת רב האיי גאון בפרט ותורת הגאונים בכלל, כתב גרונר גם ספר חשוב על ברכות שהיו נהוגות בזמנים שונים בהיסטוריה היהודית ואינן נהוגות כיום.

גרונר הוא אחיין של יהודה לייב גרונר, ממזכיריו של הרבי מלובביץ', היה נשוי לחוה זוננפלד נינת ר' יוסף חיים זוננפלד.

חיבוריו 
 רב האי גאון ודרכו בהלכה, חבור לשם קבלת התואר דוקטור, האוניברסיטה העברית בירושלים, תשל"ד.
 The legal methodology of Hai Gaon, Chico: Scholars Press, 1985. 
 "רשימת תשובות רב האי גאון", בתוך: עלי ספר, כרך י"ג (תשמ"ו). באופן חריג הגיליון כולו מכיל את רשימתו של גרונר. (השלמות לרשימה נזכרו להלן)
 ברכות שנשתקעו. ירושלים : מוסד הרב קוק, תשס"ד.
 המגרב וישיבות הגאונים בבבל בראי ספרות השאלות והתשובות (במאות הט'-הי"א), פעמים‎, גיליון 38, תשמ"ט

לקריאה נוספת 
 R. Brody, 'Groner's "The Legal Methodology of Hai Gaon"', JQR, 76 (1986), pp. 237-245
 השלמות לרשימת תשובות רב האי גאון, מאת גרונר עצמו ושלמה זלמן הבלין
 השלמות למפתח פירושי ר' האי גאון - לזכר פרופ' צבי גרונר ז"ל, מאת עזרא שבט

קישורים חיצוניים 
 צבי גרונר באתר רמב"י
 מצבתו של צבי גרונר

הערות שוליים 

בעלי תואר דוקטור מהאוניברסיטה העברית בירושלים
חוקרי הלכה
חוקרי יהדות ישראלים
משפחת סלונים
ישראלים שנולדו ב-1938
ישראלים שנפטרו ב-2012
משפחת זוננפלד